CELEX: 62012CA0071
Language: el
Date: 2013-06-27 00:00:00
Title: Υπόθεση C-71/12: Απόφαση του Δικαστηρίου (τρίτο τμήμα) της 27ης Ιουνίου 2013 [αίτηση του Qorti Kostituzzjonali (Μάλτα) για την έκδοση προδικαστικής αποφάσεως] — Vodafone Malta Limited, Mobisle Communications Limited κατά L-Avukat Ġenerali, Il-Kontrollur tad-Dwana, Il-Ministru tal-Finanzi, L-Awtorita' ta' Malta dwar il-Komunikazzjoni (Δίκτυα και υπηρεσίες ηλεκτρονικών επικοινωνιών — Οδηγία 2002/20/ΕΚ — Άρθρα 12 και 13 — Διοικητικές επιβαρύνσεις και τέλη για τα δικαιώματα χρήσεως — Τέλος επιβαλλόμενο στους παρόχους υπηρεσιών κινητής τηλεφωνίας — Εθνική νομοθεσία — Μέθοδος υπολογισμού του τέλους — Ποσοστό επί των ποσών που καταβάλλουν οι χρήστες)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/27
            
         Απόφαση του Δικαστηρίου (τρίτο τμήμα) της 27ης Ιουνίου 2013 [αίτηση του Qorti Kostituzzjonali (Μάλτα) για την έκδοση προδικαστικής αποφάσεως] — Vodafone Malta Limited, Mobisle Communications Limited κατά L-Avukat Ġenerali, Il-Kontrollur tad-Dwana, Il-Ministru tal-Finanzi, L-Awtorita' ta' Malta dwar il-Komunikazzjoni
   (Υπόθεση C-71/12) (1)
   
   (Δίκτυα και υπηρεσίες ηλεκτρονικών επικοινωνιών - Οδηγία 2002/20/ΕΚ - Άρθρα 12 και 13 - Διοικητικές επιβαρύνσεις και τέλη για τα δικαιώματα χρήσεως - Τέλος επιβαλλόμενο στους παρόχους υπηρεσιών κινητής τηλεφωνίας - Εθνική νομοθεσία - Μέθοδος υπολογισμού του τέλους - Ποσοστό επί των ποσών που καταβάλλουν οι χρήστες)
   2013/C 225/43
   Γλώσσα διαδικασίας: η μαλτέζικη
   
      Αιτούν δικαστήριο
   
   Qorti Kostituzzjonali
   
      Διάδικοι στην υπόθεση της κύριας δίκης
   
   Vodafone Malta Limited, Mobisle Communications Limited
   
      κατά
   
   L-Avukat Ġenerali, Il-Kontrollur tad-Dwana, Il-Ministru tal-Finanzi, L-Awtorita' ta' Malta dwar il-Komunikazzjoni
   
      Αντικείμενο
   
   Αίτηση εκδόσεως προδικαστικής αποφάσεως — Qorti Kostituzzjonali — Ερμηνεία των άρθρων 12 και 13 της οδηγίας 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία πλαίσιο) (ΕΕ L 108, σ. 21) — Εθνική κανονιστική ρύθμιση που επιβάλλει τέλος στους παρόχους κινητής τηλεφωνίας — Τέλος καταβλητέο μόνο από τους παρόχους κινητής τηλεφωνίας και όχι από άλλες επιχειρήσεις που παρέχουν υπηρεσίες ηλεκτρονικής επικοινωνίας
   
      Διατακτικό
   
   Το άρθρο 12 της οδηγίας 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση), έχει την έννοια ότι δεν αντίκειται σε αυτό κανονιστική ρύθμιση κράτους μέλους, όπως η επίμαχη στην κύρια δίκη, δυνάμει της οποίας επιβάλλεται στους παρόχους υπηρεσιών κινητής τηλεφωνίας φόρος, αποκαλούμενος «ειδικός φόρος καταναλώσεως», που αντιστοιχεί σε ποσοστό των ποσών που αυτοί εισπράττουν από τους χρήστες των υπηρεσιών αυτών, υπό τον όρο ότι η γενεσιουργός αιτία του δεν συνδέεται με τη διαδικασία χορηγήσεως γενικής αδείας που καθιστά δυνατή την πρόσβαση στην αγορά υπηρεσιών ηλεκτρονικών τηλεπικοινωνιών, αλλά σχετίζεται με τη χρήση των υπηρεσιών κινητής τηλεφωνίας που παρέχουν οι πάροχοι, και ο οποίος εν τέλει βαρύνει τον χρήστη των υπηρεσιών αυτών, πράγμα που εναπόκειται στο αιτούν δικαστήριο να εξακριβώσει.
   
      (1)  ΕΕ C 118 της 21.4.2012.